Μιχαήλ ντε λα Πολ, 2ος κόμης του Σάφολκ

Ο Μιχαήλ ντε λα Πολ, 2ος κόμης του Σάφολκ (1367 – 17 Σεπτεμβρίου 1415) ήταν Άγγλος ευγενής, που υποστήριξε τον Ερρίκο Δ΄ (βασ. 1399–1413) εναντίον του Ριχάρδου Β΄ (βασ. 1377–1399) κατά τη διάρκεια των αναταραχών στα τέλη του 14ου αι. Απεβίωσε κατά τη διάρκεια της πολιορκίας του Αρφλέρ το 1415.  Ήταν ο μεγαλύτερος γιος του Μιχαήλ ντε λα Πολ 1ου κόμη του Σάφολκ και της Αικατερίνης Γουίνγκφιλντ, κόρης του σερ Ιωάννη Γουίνγκφιλντ.

Ο πατέρας του διέφυγε στο εξωτερικό εν μέσω κατηγοριών για προδοσία κατά τη διάρκεια του Ανελέητου Κοινοβουλίου το 1388, χάνοντας τον τίτλο του κόμη του Σάφολκ και τις οικογενειακές ιδιοκτησίες.  Κατά την επόμενη δεκαετία, ο νεότερος Μιχαήλ ντε λα Πολ έκανε έντονες προσπάθειες να ανακτήσει αυτές τις γαίες, και τις απέκτησε τμηματικά μεταξύ 1389 και 1392, μετά το τέλος του πατέρα του. Ωστόσο, η στενή του σχέση με τους λόρδους Εφέτες, ιδιαίτερα τον Θωμά Μπωσάμπ κόμη του Γουόρικ και τον Θωμά του Γούντστοκ δούκα του Γκλόστερ, προκατέλαβε τον Ριχάρδο Β' εναντίον του. Τελικά επέτυχε την αποκατάσταση της κομητείας τον Ιανουάριο του 1398.

Ενώ υπάκουσε στην κλήση του Εδμόνδου του Λάνγκλεϊ δούκα της Υόρκης να υπερασπιστεί το βασίλειο ενάντια στον Ερρίκο (Δ΄) Μπόλινγκμπροκ τον Ιούλιο του 1399, ο Σάφολκ δεν έφερε αντίρρηση στη διάλυση του στρατού της Υόρκης και συναίνεσε στην εκθρόνιση του Ριχάρδου Β΄ το καλοκαίρι του 1399. Ενώ το πρώτο Κοινοβούλιο του Ερρίκου Δ΄ επικύρωσε τεχνικά τις κατασχέσεις του Ανελέητου Κοινοβουλίου, ο Ερρίκος Δ΄ αμέσως αποκατέστησε τις ιδιοκτησίες και τον τίτλο του ντε λα Πολ, ως αναγνώριση της υποστήριξής του. Ωστόσο, πέρασε το υπόλοιπο της ζωής του προσπαθώντας να αποκτήσει την κατοχή των υπόλοιπων ιδιοκτησιών, που δεν είχαν αποκατασταθεί.

μικρογραφία|200εσ|Η Αικατερίνη Στάφορντ και ο Μιχαήλ ντε λα Πολ.

Έπαιξε σχετικά μικρό ρόλο στην εθνική πολιτική, αν και παρευρισκόταν τακτικά στο Κοινοβούλιο. Συμμετείχε στην εκστρατεία στη Σκωτία το 1400, σε ναυτικές επιχειρήσεις γύρω στο 1405, και υπηρέτησε ως ο ανώτερος Άγγλος διπλωμάτης στο Συμβούλιο της Πίζας (1409). Ο Σάφολκ ενήργησε επίσης ως υποδιοικητής του δούκα του Κλάρενς κατά τη διάρκεια της εκστρατείας του 1412-1413. Ωστόσο, αφιέρωσε το μεγαλύτερο μέρος της ενέργειάς του στην αποκατάσταση της επιρροής των ντε λα Πολ στην Ανατολική Αγγλία. Ανέλαβε τον ρόλο του ειρηνοδίκη στο Νόρφολκ και το Σάφολκ από το 1399, και συγκέντρωσε σημαντικό αριθμό οπαδών μεταξύ των τοπικών ευγενών. Ολοκλήρωσε τα οικοδομικά σχέδια του πατέρα του στο Γουίνγκφιλντ του Σάφολκ, και επέκτεινε την τοπική εκκλησία.

Ο Σάφολκ έφερε μαζί του 40 ένοπλους άνδρες και 120 τοξότες στην εκστρατεία του Ερρίκου Ε΄ στη Γαλλία το 1415. Απεβίωσε από δυσεντερία στο Αρφλέρ,  και τον διαδέχθηκε ο μεγαλύτερος γιος του Μιχαήλ, ο οποίος αργότερα απεβίωσε στο Αζενκούρ.  

 Οικογένεια 
μικρογραφία|200εσ|Άποψη του ιερού της εκκλησίας Γουίνγκφιλντ, όπου φαίνεται το μνημείο του Mιχαήλ ντε λα Πολ σε πρώτο πλάνο δεξιά.
Ο Μιχαήλ νυμφεύτηκε την Αικατερίνη ντε Στάφορντ, κόρη του Ούγου ντε Στάφορντ 2ου κόμη του Στάφορντ . Ήταν γονείς τουλάχιστον οκτώ παιδιών:

 Μιχαήλ (1394-1415), 3ος κόμης του Σάφολκ.
 Γουλιέλμος (1396-1450), 1ος δούκας του Σάφολκ.
 σερ Αλέξανδρος (απεβ. 1429). Σκοτώθηκε στη Μάχη του Ζαργκό.
 σερ Ιωάννης (απεβ. 1429). Απεβίωσε ως αιχμάλωτος στη Γαλλία.
 σερ Θωμάς (μετά το 1397–1433). Απεβίωσε στη Γαλλία, ενώ ήταν όμηρος τού αδελφού του Γουλιέλμου. Απέκτησε μία κόρη.
 Αικατερίνη (1416–1488, θαμμένη στο αβαείο Ρόουλεϊ, στο Όξφορντσιρ), 2η σύζυγος του σερ Μάιλς Στέιπλετον.
 Αικατερίνη (1410-1473), ηγουμένη στο Μπάρκινγκ.
 Ισαβέλλα (απεβ. 1466), παντρεύτηκε τον Θωμά ντε Μόρλεϋ 5ο βαρόνο Μόρλεϋ.
 Ελισάβετ, παντρεύτηκε (1) τον Εδουάρδο Μπερνέλ, γιο του Ούγου Μπερνέλ 2ου βαρόνου Μπερνέλ, και (2) τον σερ Θωμά Κέρντεστον

 Αναφορές 

Κατηγορία:Οικογένεια ντε λα Πολ